
79om man kunde vente, har min Optræden mod Prof. 
Munchs Forsøg paa at bedømme og tildels construere 
Nutidens politiske Forhold i Norden, fornemmelig efter 
forhistoriske Tilstande, fremkaldt et nyt Stridsskrift*) fra 
hans Side. Med, om muligt, endnu større Selvtillid og 
Bestemthed, end før, fordrer han heri Anerkjendelsen af 
sine Paastande om tydske Goters Tilstedeværelse i de 
gamle danske Lande samt om den islandske Literaturs 
Norskhed, medens mine Modgrunde betragtes som frem- 
gaaede enten af ligefrem naiv Uvidenhed eller af den for 
de danske Oldforskere og „Skandinavister 44 eiendommelige 
Utilbøielighed til at give Norge og Normændene, hvad 
der med Rette tilkommer dem. 

1 Henhold til min tidligere Opfordring til Munch om 
at fortsætte vor literaire Strid i et eller andet antiqvarisk 
Tidsskrift, hvor Spørgsmaale af denne Art udførligst og 
bedst kunne drøftes, skulde jeg visselig ikke oftere have 
tilladt mig at henlede det større Publikums Opmærksom¬ 
hed paa denne i og for sig ubetydelige Sag, som kun 
ved Munchs højrøstede Declamationer mod danske Poii- 

*) Skandinavismen, nærmere undersegt med Hensyn til Nor¬ 
dens ældre nationale og literaire Forhold. Bemærkninger ved 
J. J. A. Worsaaes Skrift: „Om en forhistorisk, saakaldet 
„tydsk 44 Befolkning i Danmark/ 4 Af P. A. Munch. Christiania 
1849. 48 S. 8. (Aftrykt af „Morgenbladet 44 .) 

tikere og Forfattere har vakt endel Omtale, hvis jeg ikke 
havde anseet det for min Pligt, end engang, inden den 
foreløbige Avisfeide afsluttes, at godtgjøre for Almenheden, 
paa hvilken høist forunderlig Maade Prof. Munch endnu 
fremdeles i sit sidste Stridsskrift vedbliver at vælte Be¬ 
skyldninger om Ringeagt for Norge over paa de For¬ 
fattere, der ikke ubetinget ville underkaste sig hans for¬ 
historiske Hypotheser. Det er en splinterny literair Ter¬ 
rorisme, han saaledes søger at grundlægge, og det er 
navnlig en Terrorisme mod Danske; thi uagtet ogsaa 
svenske Forfattere i Reglen have „ignoreret^ eller viist 
den samme Utilbøielighed til at anerkjende Munchs For¬ 
dringer, som de Danske, gaaer det næsten udelukkende 
ud over disse sidste. Grunden hertil er dog ikke van¬ 
skelig at fatte. Munch søger nemlig at indbilde sine 
Landsmænd, at de Danske eftertragte den første Plads i 
en skandinavisk Union; det er ham derfor om at gjøre 
at fremsætte, om ikke Andet, saa dog Skingrunde for, at 
det skandinaviske Parti i Daumark overseer Norge og 
Normændene. Men hvis han nu paa samme Tid oplyste, 
at ogsaa de Svenske paa lignende Maade ved at oversee 
hans Hypotheser, oversaae eller ringeagtede det norske 
Folk (thi Munch troer at kunne identificere sig og sine 
Paastande med det norske Folk), vilde det jo ikke læn¬ 
gere have Udseende af, at kun de danske Oldforskeres 
og „Skandinavisters^ Fornemhed stod i Veien for den 
almindelige Anerkjendelse af Munchs formentlig overorden¬ 
lig vigtige, forhistoriske Opdagelser, ligesom ogsaa dette 
hans Hovedbevis for, at de Danske navnlig tragtede efter 
Overherredømmet i Norden, derved maatte i høi Grad 
svækkes. Jo eensidigere imidlertid Munch med Hensyn 
til disse Forhold angriber danske Forfattere og Politikere 

og søger at nedsætte dem i Almenhedens Øine, desto 
mere nødvendigt er det fra dansk Side at modarbeide 
slige Forsøg paa at gjøre en Del af det danske Folk 
mistænkt i Norge, desto større Opfordring er der til 
aabent og klart at belyse en Adfærd, som man i Sandhed 
mindst skulde vente hos en Historieskriver, hvis Kald 
fremfor Alt kræver høihjertet Upartiskhed. 

Allerede i en tidligere literair Strid med P. A. Munch 
har jeg havt Anledning til (i Annaler for Nord. Oldkynd. 
og Hist. 1847. Side 383) at fremhæve den mindre rigtige 
Maade, hvorpaa Munch har citeret mine Meninger. Ogsaa 
i denne Strid er noget Lignende Tilfældet; der er kun 
den Forskjel, at det denne Gang er af en saadan Natur, 
at det tjener til aldeles at vildlede den almindelige Læser. 

Min hele Polemik mod Munchs Anvendelse af hans 
Theorier om Nordens ældste Bebyggelse som Grundlag 
for Afgjørelsen af Nutidens politiske Spørgsmaal om 
Skandinaviens Fremtid, idet de nysnævnte Theorier skulle 
gjelde som fuldgyldige Beviser mod det danske Folks 
Nordiskhed, er nemlig gaaet ud paa at fastholde, hvad 
enhver Upartisk vistnok maa indrømme som rigtigt: 

at den forhistoriske Tid, i hvilken den skandi¬ 
naviske Folkestammes Indvandring falder, aldeles Intet 
afgjør med Hensyn til den endelige Ordning af Nu¬ 
tidens politiske Forhold i Norden; 
hvorfor jeg ogsaa sluttede med at opfordre Munch til for 
Fremtiden i hans politiske Betragtninger om det nærvæ¬ 
rende danske Folks Nordiskhed og om Danmarks Stilling 
til det øvrige Skandinavien, at indskrænke sig til at hente 
Augumenter fra det historiske Tidsrum, dergaaerom¬ 
trent tusinde Aar tilbage, især da han selv fremhæver: 
„at den fuldkommen ensartede Befolkning (i 

Danmark) allerede for over tusinde Aar siden 
havde antaget fuldstændig nordisk Charakter, 
der var trængt saaledes til Bunds, at alle an¬ 
dre foregivne tydske Elementer kun ere at an- 
see som en senere Jncrustation 44 . „Et historisk 
Tidsrum af over tusinde Aar 44 , tilføiede jeg, „er dog vis¬ 
selig langt nok til deri at finde Grunde mod „Skandi¬ 
navismens historiske Berettigelse 44 , forsaavidt 
saadanne virkelig ere tilstede 44 . 

Men strax paa første Side af sit nye Stridsskrift om 
Skandinavismen , siger Munch, at jeg slutter „med en 
Opfordring til Oldforskerne, for Fremtiden at lade den 
historiske Tid være ude af Behandlingen af Nutidens 
politiske Spørgsmaal 44 !!! Man skulde i Sandhed ikke 
antage det for muligt Andet, end at en saa grov For¬ 
vanskning, som den af forhistori sk til historisk, 
maatte være en ligefrem Trykfeil. Men ikke at tale om, 
at Munch fremdeles Side 7—8 vedbliver at omhandle 
Skandinavisternes „historiske 44 Argumenter, som An¬ 
ledning til hans „historiske 44 Grunde, da han „helst 
havde ønsket al historisk Argumentation borte derfra 44 , 
lader han mig endnu paa et andet Sted (Side 14) mene, 
idet han under Citationstegn anfører som mine egne Ord: 
„at Oldsager og Gravhøie, som de eneste, umiddelbart 
overleverede Levninger fra den historiske Ti d, maatte 
kunne yde vigtigere Oplysninger om de ældre nationale 
Forholde — end hvilkesomhelst nye, sproglige Forsøg 44 , 
medens jeg i mit Skrift (Side 21) tvertimod har bebrei- 
det Munch, at han ved forhistoriske Undersøgelser „ikke 
har taget Hensyn til det Udbytte, der i denne Henseende 
kan hentes fra vore Oldtidsminder, vore Oldsager og 
Gravhøie. uagtet netop disse ere de eneste, umiddelbart 

overleverede Levninger fra den forhistoriske Tid, 
uagtet de altsaa maatte kunne yde vigtigere Oplysninger 
til Spørgsraaalet om de formentlige Goters Tydskhed 
eller Nordiskhed, end hvilkesomhelst nye, sproglige 
Forsøgt. 

Ved saaledes at lægge mig Ordet „historisk 44 [i 
Munden i Stedet for „forhistorisk 44 og ved i det Hele 
taget at ignorere den skarpe Forskjel, jeg har opstillet 
mellem den forhistoriske og historiske Tid, er det maa- 
skee lykkedes Munch at holde i det mindste endel af sine 
Læsere i fuldstændig Uklarhed om det, hvori min Bevis¬ 
førelses Hovedstyrke bestaaer; det er lykkedes ham, med 
tilsyneladende Grund, at fremstille mig som en uvidende 
Oldsagkyndig, der i sproglig Henseende har negtet Rig¬ 
tigheden af historiske Kjendsgjerninger, ja, som en saa 
ensidig Oldforsker, at jeg erklærer Oldsager og Grav- 
høie „for de eneste umiddelbart overleverede Levninger 
fra den historiske Tid 44 !! 

Men jeg henstiller til enhver fordomsfri Læser, hvor¬ 
vidt en saadan Fremgangsmaade af min Modstander, og 
hvorvidt navnlig en Forvanskning af mine Ord under Ci¬ 
tationstegn, kan ansees for sømmelig eller en sand Viden¬ 
skabsmand værdig. 

Næstefter at forvanske mine Ord, har Munch brugt en 
anden, i vore Dage ligesaa ualmindelig Bevisførelse, for 
at skaffe sine Anskuelser om den forhistoriske Tid i 
Norden Indgangsom „utvivlsomme og fuldstændigt 
beviste historiske Kje ndsgjerninger 44 . Han tager 
nemlig sin Tilflugt til den større Autoritet, han som en ældre, 
fortjent Videnskabsmand naturligvis maa have i Publicums 
Øine i Sammenligning med mig. Han paaberaaber sine 
dybe og grundige Studier, og siger ligefrem gjentagne 

Gange, at Grunden til Uoverensstemmelsen i vore Menin¬ 
ger ligger deri, at han forstaaer Tingen, men jeg for- 
staaer den ikke! 

Da det dog aldrig kunde falde mig ind at negte, at 
Munch i Almindelighed er i Besiddelse af en ganske an¬ 
den omfattende Lærdom og især Sprogkundskab, end 
jeg, vil jeg i det Følgende søge, saavidt muligt, at lade 
andre Forfattere dømme os imellem. Først og fremmest 
vil jeg anvende denne Fremgangsmaade med Hensyn til 
Munchs sproglige Beviser, da han fornemmelig ved dem 
henskyder sig under min Uvidenhed. 

Man vil erindre, at Munch troer at have bevist den 
for de skandinaviske Rigers Nutid og Fremtid saa høist 
afgjørende Opdagelse, at de gammeldanske Lande eller 
det Sydlige af Skandinavien engang, adskillige Aarhun- 
dreder før Christendommens Indførelse, har været be¬ 
boet af et tydsk-gotisk Folk. Denne tydske Gotisk¬ 
hed var jo rigtignok forskjellig fra den nærværende Tydsk- 
hed, idet den laa Nordiskheden langt nærmere; den for¬ 
svandt ogsaa ganske, da de nordiske Folk nordfra trængte 
ned i de danske Lande og underkuede eller uddrev 
Goterne, hvorved den store gotiske Folkevandring skal 
være opkommet. Men alligevel har dog, som Munch 
troer, denne Gotiskhed havt en saadan Indflydelse i Syd- 
Skandinavien i Modsætning til det Nordlige, at Iværksæt 
teisen af en nærmere Union af de tre skandinaviske Riger 
derved er bleven særdeles vanskelig, for ikke at sige 
umulig. 

Hovedbeviset for denne uventede, af Historikere og 
Politikere tidligere ikke ahnede Hindring mod en skandi¬ 
navisk Union, ligger deri, at „Goterne allerede i de 
danske Lande“ (inden deres Bevægelse mod Syd) 




9 


„havde en meget uddannet Runeskrift, og at 
de have efterladt sig Mindesmærker med Ind¬ 
skrifter i det samme Sprog, som vi af Donau- 
Golernes Literatur lære at kjende“. Disse Ind¬ 
skrifter med de saakaldte „tydske Runer £C ere, som 
Munch lærer, „hidtil, med Undtagelse af nogle 
yderst faa i Sverige og det sydøstlige Norge, 
kun fundne i Danmark og de gammeldanske 
Lande, samt i de af Angelsachserne colonise- 
rede Dele af Storbritannien^ (And. Stridsskr. 
S. 22). De ere fundne paa et af de berømte Guldhorn 
fra Gallehus, paa endel Guldbracteater og andre Old¬ 
sager, samt paa adskillige Runestene. Men af disse Ind¬ 
skrifter har Munch hidtil kun kunnet forklare til egen 
Tilfredshed Guldhorn-Indskriften og „Dele“ 
(Annal. 1848 S. 282) af Stenskrifter i Bleking. Dette 
er vel just ikke Meget, men Munch lader dog. sine Læsere, 
tydelig mærke med, at et saa stort Resultat kun har 
kunnet blive opnaaet ved Hjælp af den hidtil langtfra til¬ 
børlig anerkjendte „sammenlignende Sprogviden- 
skab“, der først af Rask og især af Grimm er bragt 
i System. „Man kunde næsten sammenligne, siger 
Munch, den Betydning, Sprogvidenskaben i hi¬ 
storisk Henseende ved Grimms Arbeider erhver¬ 
vede, med den Betydning, der blev Dampkraften 
til Del i alle praktisk-mechaniske Foretagen¬ 
der, da den Opgave, at benytte den til at drive 
Maskiner, blev løst“ (And. Stridsskr. S. 13). 

Det er dog næsten mere end uheldigt for Munch, at 
den allerførste Gang, han i Henhold hertil lader sin sprog¬ 
lige Dampmaskine virke, kommer han netop i Collision 
med denne Dampkrafts Opfinder, Grimm. Om Guldhorn- 

Indskriften , hvis Læsning er Hovedhjørnestenen i den 
munchske Hypothese, siger han selv i sit sidste Skrift 
S. 28: „Guldhorn-Indskriften, hvilken jeg i 
Kraft af at jeg forstaaer Sagen, erklærer at 
have læst rigtigt, trods al Indvending af Wor- 
saae, der ikke forstaaer Sagen, er og bliver 
gotisk“. Men ifjor fortæller Munch, mærkeligt nok, 
selv, (i Annaler for Nord. Oldk. og Hist. 1848. S. 276), 
at Grimm „har gjort Indvendinger mod just at 
forklare den af det Gotiske^, og at Grimm, istedetfor 
at antage den munchske Hypothese, at Indskriften senest 
er fra Aar 200 efter Christus, snarere henfører denne 
til det 7de Aarhundrede!! Det er altsaa kun en lille 
Tidsforskjel af et halvt Aartusinde. 

Disse grimmske Tvivl om Gnldhorn-Indskriftens 
Sprog og Tidsalder ere i mere end een Henseende far¬ 
lige for Munchs „utvivlsomme, historiskeKjends- 
gjerninger“. For det Første er denne Indskrift, 
vel at mærke, Munchs eneste Bevis for, at Go¬ 
terne inden deres formentlige Bevægelse syd- 
paa, havde en meget uddannet tydskRuneskrift, 
ligesom ogsaa for, at vi i Norden have rengotiske 
Sproglevninger. 

For det Andel bidrage de just ikke til at styrke 
Troen paa Rigtigheden af de ved Munch dechiffrerede 
„Dele af de blekingske Runein dskrifter“, hvis 
Sprogform endog, efter Munchs egen Tilstaaelse, kun 
svæver mellem Gotisk og Oldnordisk, og følge¬ 
lig kun bør kaldes „halvgotisk“. (Annal. 1848, S. 
282—283). Man behøver neppe at tilføie, at det allerede 
er meget usikkert og mistænkeligt, naar Munch af Ind¬ 
skrifter, hvis enkelte Ord ikke ere adskilte ved noget 

Bindetegn, og hvis Forklaring saaledes er dobbelt udsat 
for Paavirkning af Phantasiens Gjøglebilleder, i Regelen 
kun kan læse enkelte Ord. Det er indlysende for En¬ 
hver, at et Forklaringssystem, som Munchs, først kan er¬ 
klæres gyldigt og afgjørende i historisk Henseende, naar 
det uden at støtte sig til mulige Tilfældigheder, er istand 
til i Hovedsagen at forklare i det mindste det overveiende 
Flertal af de forhaanden værende Skriftlevninger af den 
paagjældende Art, saasom ikke alene Indskrifterne med 
de saakaldte „tydske Runer“ paa Stene, men ogsaa navn¬ 
lig paa Guldbracteaterne. 

Yed at bestemme Localiteten for disse Indskrifter i 
Norden, søger Munch endnu ovenikjøbet at insinuere en 
aabenbar Urigtighed til Fordel for sit System, idet han 
paastaaer, at de „tydske“ Runer i Norden ere udenfor 
de af Angelsaxerne coloniserede Dele af Storbritannien 
„hidtil, m ed Undtagelse af nogle yderst faa i 
Sverige og det sydlige Norge, kun fundne i 
Danmark og de gamraeldanske Lande“, hvilke jo 
ogsaa „maae ansees forGoternes egenlige Hjem 
og Arne“. Men nu siger Finn-Magnusen, hvis Paa- 
lidelighed med Hensyn til denne Stedsbestemmelse vel 
ikke kan betvivles, (i Runamo og Runerne Pag. 395—6): 

„Den tydsk-angelsaxiske Runeart forekommer som 
indhugget paa Stene, baadeiNorge ogSverrig, men der¬ 
imod er det mig ikke bekjendt, at den endnu 
er opdaget som sammenhængende Stenskrift i 
vort nu egenlige Danmark. Dog maa det bemær¬ 
kes, at forskjellige Indskrifter af den heromhandlede Art 
findes paa Stene i Bleking, der fordum har hørt til det 
danske Rige, samt at enkelte angelsaxiske Runer fore¬ 
komme i nogle faa danske Stenindskrifter“. 

Efterat have omtalt disse faa blandede Indskrifter 
vedbliver Finn-Magnusen (sammesteds S. 468): „Høist 
besynderligt er det, at man ellers ikke i det 
egenlige Danmark, saavidt mig er vitterligt, 
hidindtil har opdaget flere Indskrifter paa 
Stene, bestaaende af eller blandede med de 
saakaldte tydske eller angelsaxiske Runer“! 

Altsaa: i det egenlige nuværende Danmark har man 
hidtil kun truffet Indskrifter med „tydske“ Runer paa 
mindre Oldsager, som Guldhornet og Guldbracteater; 

derimod i de forhen til Danmark hørende Lande paa 
den skandinaviske Halvø (især i Rleking), saavelsom i 
Sverig, helt op i Upland, ja i det norske Landskab Ba- 
huslehn og som det synes tilmed i Tellemarken (jfr. Ru- 
namo og Runerne, S. 387 ff.) har man fundet store Stene 
med sammenhængende Indskrifter af „tydske“ Runer, ikke 
at tale om, at Bracteater og andre* Oldsager med lig¬ 
nende Indskrifter ere opgravede rundtom i Sverige og 
Norge — et Resultat, som er Munchs omtrent stik 
modsat.. 

Det kommer nemlig nu til at hedde: at i Norden 
findes de „tydske“ Runer som Indskrifter (med faa Und¬ 
tagelser i det nuværende Danmark), hyppigst paa den 
skandinaviske Halvø (som Munch kalder den „vor 
Halvø“), eller i det nuværendeSverige ogNorge! 

Overensstemmende med Munchs Antagelse, at alle 
Indskrifter med „tydske“ Runer ere tydsk-gotiske, og 
ifølge hans sædvanlige Bevisførelse vilde man saaledes 
her kunne have et uigjendriveligt Bevis for, at der i en 
fjern Oldtid har været mere Tydsk-Gotiskhed i 
Sverige og Norge (paa „vor Halvø“) end i det 
nuværende Danmark! 

Læseren maa imidlertid ikke troe, at Benævnelsen 
„tydske” Runer afgjør Nogetsomhelst med Hensyn til 
Runernes eller Sprogets Tydskhed; thi det er et saa vil- 
kaarligt Navn, atMunch endog foreslaaer, rettere at kalde 
dem „gotiske eller danske”, hvilket han atter grun¬ 
der paa den Læresætning, hvis Falskhed vi nys have be¬ 
vist, at det er „en bekjendtSag, at virkelige Old¬ 
tidsminder med saadan Skrift ingensteds fin¬ 
des i større Mængde, end i de nuværende og 
ældre danske Lande!” (Annal. 1848, S. 283—84). 

Det hele saakaldte „tydske” Runevæsen, hvoraf Muncb 
med saa stor Selvbevidsthed har udledet saamange og 
saa fine Beviser for tydske Goters Ophold i de nuvæ¬ 
rende og ældre danske Lande, indskrænker sig til den 
simple Omstændighed, at der i de nordlige Lande, især 
i det nuværende Sverige og Norge, findes nogle ejendom¬ 
melige Runeskrifter, som ere forskjellige fra de sædvan¬ 
lige nordiske, og som man hidtil ikke har kunnet udtyde 
paa en tilfredsstillende Maade. 

Jeg skal ikke opholde Læseren ved de tre, fire Steds¬ 
navne i Danmark, hvoraf Munch endvidere vil slutte sig 
til en fordums Tydsk-Gotiskhed her. Jeg har nemlig al 
mulig Agtelse for den „sammenlignende Sprog¬ 
videnskab”, naar den bevæger sig paa et fast, historisk 
Grundlag. Men jeg kan ikke tillægge den ubetinget Gyl¬ 
dighed, naar den alene af Navne, som først ere ned- 
skrevne i den tidlige Middelalder, vil udlede hi¬ 
storiske Resultater for et Tidsrum, der i det mindste 
ligger et halvt Aartusinde længere tilbage; 
thi i denne vidtstrakte Mellemtid kan Navnenes Form 
mange Gange være forandret. 

Jeg troer noksom at have oplyst, hvorledes Munch 

ved Forvanskninger af mine Ord, ved Paaberaabelse af 
sin egen ualmindelige Indsigt i sproglige Forhold, og ved 
en urigtig Fremstilling af haandgribelige Kjendsgjerninger 
har søgt under den „sammenlignende Sprogvidenskabs 46 
Flag at støtte sit vaklende og nærmest paa løse Formod¬ 
ninger byggede System om en forhistorisk, saakaldet 
„tydsk 44 Befolkning i Danmark og de gammeldanske Lande. 
Af hans sproglige Dampmaskine, til hvis Erhvervelse han 
lykønsker sig selv, har man, i det mindste med Hensyn 
til den forhistoriske Tid, hvorom Talen her er, saaledes 
hidtil kun seet Dampen. Han har „the steam up 44 , men 
det er ikke endnu lykkedes ham at bringe sin Maskine 
fast og stadig Gang. Og selv, om han ogsaa naaer her¬ 
til, vil han dog have meget Arbeide og megen Møie, inden 
han lærer at styre den klar af alle de Mindesmærker, 
de Gravhøie, Stensætninger og Bautastene, der allevegne 
som farlige Skær dukke op af den forhistoriske Tids 
Taagehav. 

Min Modstanders Forsøg paa fremdeles at gjendrive 
de af mig, navnlig fra Oltidsminderne, hentede Tvivl mod 
hans Hypothesers Ægthed , ere af en ikke mindre eien- 
dommelig Art, end de ovennævnte. 

Hvad der blandt alle mine Grunde for den ældste 
dansk-gotiske Befolknings Nordiskhed, efter Munchs Me¬ 
ning (Side 27) alene „nogenlunde seer ud som en 
Antydning til etBevis, er Danefolkets fuldstæn¬ 
digt nordiske Charakter, allerede for over tu¬ 
sinde Aar siden. Men den fuldstændigt nordi¬ 
ske Charakter er det netop, som man ei med 
Bestemthed kan godtgjøre“. 

Det er virkelig Skade, men vel at mærke , ikke for 
mig; thi Paastanden er oprindelig ikke min. Den tilhø- 

rer, ja man skulde næsten ikke troe det, ene og alene 
Munch selv, der i Annalerne for 1848 (S. 216—217) 
utvetydigt og uden nogetsomhelst Forbehold har erklæret, 
at Danmarks „fuldkommen ensartede Befolkning 
allerede for over tusinde Aar siden havde 
antaget fuldstændig nordisk Charakter , der 
var trængt saaledes til Bunds, at alle andre 
foregivne tydske Elementer kun ere at ansee 
som en senere Incrustation.“ 

Men det hjælper naturligvis altid godt til at skjule 
de svage Puncter i en Polemik, naar man fragaaer, hvad 
man kort iforveien har indrømmet. 

Om vore Oldtidsminder selv bemærker Munch (i sit 
Skrift S. 15) med den ham egne, mildest talt, djærve 
Ligefremhed, der vistnok allerede ovenfor maa have givet 
nogen Anledning til Forundring: 

„Jeg erkjender, og har saa fuldstændigt er- 
kjendt Oldtidsmindernes Betydning og Vigtig¬ 
hed ved ethnographiskeUndersøgelser, jeg har 
beskæftiget mig saameget med at studere og 
bedømme dem, at Hr. Worsaae ei med Hensyn 
til dem, skal kunne gjengive mig den Anke, jeg 
har ført over ham med Hensyn til Sprogkyn¬ 
dig hede n“. 

Ihvorvel nu Munchs hele paafølgende antiqvariske 
Udvikling lider af mange og store Ufuldkommenheder, idet 
den tillige fremtræder med en Fordringsfuldhed, der 
neppe staaer tilbage for den, som pleier at betegne Halv- 
Kundskaben, vilde det dog have været betænkeligt for 
mig at betvivle Munchs anførte, fordelagtige Vidnesbyrd 
om hans egen Indsigt, hvis ikke detForegaaende allerede 
havde viist, af hvad Beskaffenhed hans selvskrevne Alte- 

ster om hans Sprogkyndighed, i det mindste med Hensyn 
td det forhistoriske Tidsrum, vare. 

Munch har søgt at føie en ny Fortjeneste til sine 
tidligere ved at give den danske Archæologi et nyt Sving. 
For at hans System, der i sproglig Henseende og med 
særligt Hensyn til Localiteten af de „tydske" Runeskrif¬ 
ter, er saa vel afpasset, ogsaa kan være styrket ved Old¬ 
tidsmindernes Udsagn, har han indtil Videre tænkt sig 
(And. Stridsskr. S. 23—24): 

1) At Broncealderens Mindesmærker i Danmark ikke 
skulle henføres til noget gotisk eller overhovedet noget 
germanisk Folk; de skulle kun antages at stamme fra et 
ikke-germanisk (rimeligst keltisk) Folk; 

2) De større Begravelsespladser i Danmark fra Jern¬ 
alderen med ubrændte Lig i naturlige Sandbanker skulle 
derimod hidledes fra de berømte tydske Goter, af hvilke 
kun de rigeste og mægtigste fik egne Gravhøie, hvori de 
begroves med deres Heste. 

Samtlige mine herimod fremførte Indvendinger, saa- 
som, at Broncealderen først kan være fuldstændig slut¬ 
tet i Danmark flere Aarhundreder efter Chr., saa at navn¬ 
lig den maa hidrøre fra Goterne, der ovenikjøbet ikke 
kunne have været tydske; at Jernalderens Mindesmærker 
hos os desuden utvivlsomt ere altfor faa til at omfatte to 
forskjellige Folk, som tydske Goter og Nordboere etc. etc. 
— ryddes tilside af Munch uden nogensomhelst Vanske¬ 
lighed. Jeg har nok paabcraabt mig Broncealderens Op¬ 
hør i det 6te og 7de Aarhundrede, „men uden at an¬ 
føre Grunde, der i mindsleMaade kunne kaldes 
saa afgjørende, at man ikke ligesaa godtkunde 
sætte den et A artusinde tilbage". (Munch: And. 
Stridssk. S. 16). Jeg har heller ikke paavist en saadan 

Overgang mellem Broncealderen og Jernalderen, sum 
maatte findes, hvis eet Folk havde været det fremher¬ 
skende i begge disse Aldere; jeg skal endelig have glemt, 
at Guldbracteaterne, med „tydske“ Runer og følgelig med 
„tydsk-gotiske Indskrifter^ (det veed nemlig Munch, skjønt 
han endnu ikke har forklaret dem) hidrøre fra Jernalde¬ 
ren, og dermed er allerede, siger Munch (S. 23), „Wor- 
saaes hele Lære om de danske Goters Bronce- 
cultur omstyrtet, og hans ku nstige Bevis for 
disse Golers Identitet med den senere nordi¬ 
ske Befolkning i Landet kjendt uefterretteligt 
at være“. 

Altsaa vor Jernalders Begravelsespladser i Sandban¬ 
ker skulle da nu være tydsk-gotiske! Men Munch har 
det tilfælles med mange geniale Forskere, at Tidsforhol¬ 
dene ere ham temmelig ligegyldige. Han har vel først 
ved at skubbe Broncealderens Slutning et Aartusinde 
længere tilbage i Tiden, end jeg har troet at turde sætte 
den, faaet en Ledighed ledig paa nogle hundrede Aar før 
Chr. Føds., hvori han midlertidig kan indsætte sine 
tydsk-gotiske Begravelsespladser her i Danmark; thi da 
det er een af Munchs „utvivlsomme, historiske Kjends- 
gjerninger“ fra vor forhistoriske Tid , at den store goti¬ 
ske Folkevandring i de første Aarhundreder efter Chri- 
stus alt var udgaaet fra de danske Lande, som „G o ter¬ 
nes egenlige Hjem ogArne“, efterat de længe havde 
opholdt sig her, maae de ældste tydsk-gotiske Mindes¬ 
mærker her i Landet jo gaae tilbage til adskillige Aar¬ 
hundreder før Udvandringen, ja vel endog til Aarhundre¬ 
der før Christus. Munch deler overhovedet den gotiske 
Tid i Danmark i to Perioder: den rengotiske omtrent 
til Aar 450, og den halvgotiske fra 450 til Braavalla- 

slaget eller til henimod Aar 720. (Ann. for Nord. Oldk. 
og Hist. 1848. S. 313). De ommeldte Begravelsespladser 
maae som „tydsk-gotiske“ følgelig tilhøre enten den ren¬ 
gotiske eller halvgotiske Periode eller vel endog begge 
disse Tidsrum. 

Men de oftnævnle større Begravelsespladser med 
ubrændle Lig ere langtfra udelukkende fundne i Danmark. 
Grave af selvsamme Art, uden opdyngede store Høie og 
indeholdende ubrændte Lig i Mængde ved Siden af hin¬ 
anden, forekomme, som bekjendt, i Schweiz, Tydskland, 
Frankrig og England , hvor de ved de talrige Jernbane¬ 
anlæg især i senere Aar ere opdagede i stort Antal. 
De have det tilfælles, at de efter de deri nedlagte Old¬ 
sagers Beskaffenhed at dømme, alle ere yngre end 
Romernes Overskriden af Alperne. I Schweiz 
og Sydtydskland har man fundet Mynter i disse Grave 
fra de første Keisere, ja Gravene have endog paa sine 
Steder været byggede af sønderslaaede romerske Lig¬ 
stene; Spor af Christendom have heller ikke manglet. 
Jo længere man imidlertid kommer op mod Norden og 
Vesten, desto yngre ere tydelig disse Grave, idet de 
t. Ex. røbe deres Oprindelse fra Franker og Angelsaxer, 
altsaa tidligst fra det 5te, 6te Aarhundrede. 

Med vore Begravelsespladser er netop det Selvsamme 
Tilfældet. De i dem fundne Oldsager ere stundom romerske 
fra den senere Keiserlid, blandede med Sager af endnu 
sildigere Oprindelse, som Glas-, Sølv- og Broncekar 
m. m., hvilke ofte ere Efterligninger, tildels barbariserede, 
af romerske Forbilleder. Men ikke en eneste af vore 
Begravelsespladser fra Jernalderen, hvilke, mærkeligt nok, 
endnu ikke have indeholdt Vaaben eller skærende Red¬ 
skaber afJern, vil man med nogensomhelst Grund kunne 

sætte længere tilbage i Tiden, end i det Allerhøieste til 
Aar 500 efter Chr. Selv Guldbracteaterne med de saa- 
kaldte tydsk-gotiske Runer, ere oprindelig fremstaaede ved 
Efterligning af byzantinske Mynter, der her i Norden 
først findes fra det 5te, 6te Aarhundrede. Guldbractea- 
ternes høieste Alder bliver derfor ogsaa omtrent som 
Begravelsespladsernes. 

Altsaa hverken Jernalderens Begravelsespladser eller 
Guldbracteaterne have Nogetsomhelst at gjøre med den 
af Munch opstillede rengotiske Tid før den store 
gotiske Folkevandring i det tredie Aarhundrede, ja de 
hidrøre ikke engang fra det Tidsrum, der ligger mellem 
den store gotiske Folkebevægelse sydpaa i det 3die Aar¬ 
hundrede og den rengotiske Periodes formodede Slut¬ 
ning Aar 450; de maae øiensynlig tilhøre Munchs halv¬ 
gotiske Tid mellem 450 og 720. Man kan ellers ikke 
her lade være at tænke paa, hvilken uhyre Befolkning af 
tydske Goter, der, efter Munchs mærkelige Opdagelser, 
engang maa have været i de danske Lande. Et Par 
hundrede Aar efter Chr. udvandre de i saadan Mængde, 
at de næsten sætte Syd-Europa paa den anden Ende, og 
dog er der blevet saamange tilbage i Norden, at de 
500 Aar efter (forsikkrer Munch os) kæmpe drabelig 
mod de fremtrængende Nordboere eller Normænd i 
Braavalleslaget, ja Levninger af dem skulle endog have 
spøgt i Danmark lige ned i det 17de Aarhundrede! 

Men naar nu de formentlig tydsk-gotiske Begravelses¬ 
pladser tilhøre den halvgotiske Tid efter den store Ud¬ 
vandring og efter Aar 450, hvilke Mindesmærker 
har da Munch at opvise i Danmark fra den ren¬ 
gotiske Tid før Udvandringen? De danske Old¬ 
forskere kjende hidtil ingen , der kunne passe for dette 

Tidsrum, der jo, som Munch paastaaer, er en Del af vor 
Jernalder. Skulle de ulykkelige rene Goter maaskee an¬ 
tages slet ikke at have efterladt sig noget Spor, ret som 
om de vare omvankende Vilde, uagtet deres Folkemængde 
netop dengang, inden de store Udvandringer, var saa 
uhyre stor, uagtet de vare i Besiddelse af Jern (Munch), 
og af „en meget uddannet Runeskrift 64 ? Det er 
dog aldeles utænkeligt. 

Da nu fremdeles de af Munch til de tydske Goter 
henførte større Begravelsespladser og store Gravhøie med 
Skeletter af Mænd og Heste, ere de eneste hidtil 
kjendteGrave fra Jernalderen i det nuværende 
egenlige Danmark, og da man her aldeles 
mangler de eiendommelige og talrige Grave 
og Stensætninger med brændte Lig, som be¬ 
tegne den nordiske Stamme i Sverige ogNorge, 
er det ikke muligt at tænke sig, hvilke Grave i det nu¬ 
værende Danmark Munch skulde kunne henføre til de 
her efter de tydske Goter indvandrede Nordboer, der 
jo dog levede her som „det herskende Folk 66 i adskillige 
Aarhundreder før Christendommens Indførelse! Munchs 
nye System maa derfor naturlig vække megen Sensation 
blandt de danske Oldforskere; thi da man selvfølgelig ikke 
er berettiget til at antage, at han har overseet Nord¬ 
boerne og de nordiske Grave i Danmark, er man ene 
henvist til den Formodning, at det er lykkedes Munch fra 
Norge af at opdage Mindesmærker i Danmark, som man 
her, trods alle Reiser og Udgravninger, ikke endnu har 
kunnet finde. 

Men — ikke det mindste Fingerpeg giver han. 

Jeg anfører ingenlunde disse stærke Tvivl ved Munchs 
antiqvariske System, for at dække de Huller, Mangler og 

ligefremme Feil, der ganske vist efterhaanden, og især 
som Følge af nyere Opdagelser og mere omfattende Er¬ 
faringer, ogsaa ville findes ved mit eget. Naar imidlertid 
Munch angriber mig heftigt med Hensyn til Mangelen paa 
Beviser for Broncealderens sildige Ophør og for en gra¬ 
devis Overgang fra Bronce- til Jernalderen, i hvilken An¬ 
ledning han ildhæver, at jeg omtrent staaer alene med 
disse mine Sætninger, og at navnlig den høistfortjente 
Etatsraad Thomsen hidtil ikke „bestemt“ har „an- 
erkjendl“ dem, saa tør det maaskee være mig tilladt 
i Forbigaaende at erindre om, først a t Etatsraad Thomsen 
ikke, siden jeg fremsatte de omtvistede Anskuelser, har 
udgivet noget Skrift, hvori han paa nogen Maade har 
drøftet eller endog havt Ledighed til at drøfte mine An¬ 
skuelser, og dernæst, a t den „korte Udsigt over Museet 
for Nordiske 01dsager !C , der, „til Veiledning for de Be- 
søgende“, udkom her 1846, som endnu bestandig er 
alene i Brug, og som er forfattet af den ved Museet i 
mange Aar ansatte, nys afdøde Pastor J. B. Sorterup, 
hvem Munch dog vel ikke kan frakjende den practiske 
Kjendskab til de danske Oldsager, hvorpaa det her saa 
væsenlig og næsten udelukkende kommer an, baade har 
ansat Broncealderens fuldstændige Ophør hos 
os saa sildig, som c. Aar 500 efter Chr., (Side 
70), og derhos ligefrem udtalt (Side 37), at Jernalderens 
Cultur i Danmark „ingenlunde leder til at antage, 
aten ny Folkevandring har bragt den med sig“ — 
med andre Ord, i Hovedsagen har anerkjendt begge mine, 
for Munchs Hypotheser ubeleilige Sætninger! Forresten 
har jeg naturligvis aldrig kunnet være saa indbildsk at 
troe, at Kundskaben om den forhistoriske Tids Tilstande 
i Norden eller i Danmark skulde være afsluttet ved mine 

Forsøg paa at skaffe en Smule Lys i det tykke Mørke. 
Jeg har endog udtrykkelig sagt (og netop i mit Skrift 
mod Munch S. 28): „at det er meget rimeligt, at det 
Resultat, man hidtil har villet udlede af Oldtidsminderne 
med Hensyn til vore Forfædres Indvandring, er paa sin 
Vis ligesaa ensidigt, som det Hovedresultat, man i samme 
Retning har uddraget af de sproglige Undersøgelser/ 4 
Men jeg har troet uden Skaansel at burde blotte et 
Par af de væsenligste blandt de mange væsenlige Svag¬ 
heder ved Munchs archæologiske Paastande, for end 
yderligere at godtgjøre, at Undersøgelserne om den 
mørke, forhistoriske Tid i Norden og navnlig om vore 
Forfædres Indvandring og Bosættelse, visselig endnu heller 
ikke ere sluttede ved Munchs Formodninger eller ved 
hans dristige Forsøg paa med Magtsprog at overhugge 
Knuden, hvor han ikke mægter at løse den. At det dog 
mulig vil lykkes ham i Tiden, tilfredsstillende at for¬ 
tolke de omtvistede Runeskrifter og derved at vinde et 
fastere Grundlag for meget af det, som han endnu kun 
synes at skimte, er ingenlunde hermed negtet. Men ind¬ 
til det skeer, hvad vi baade ville haabe og ønske, ret 
snart maa skee, er jeg visselig fuldstændig berettiget til 
at protestere mod de uhjemlede forhistoriske Hypotheser, 
som Munch saa høist uegenlig kalder „ulvivlsomme, 
historiske Kjendsgjerninger 44 , som tilmed skulle 
gjøres gjældende i de nordiske Rigers Politik, og som 
ved deres egen Ophavsmand, i det norske Folks Navn, 
fordres anerkjendte af danske Forfattere og Politikere, 
under Trusel af, at Enhver, der enten tier stille („igno¬ 
rerer 44 ), eller gjør Indvendinger, strax, paa Norges Vegne, 
vil blive erklæret for en aabenbar Ringeagter, ja næsten 
Fjende af Norge og Normændene! 

Som et lærerigt Bidrag til Belysningen af Munchs Iite- 
raire Terrorisme, maa jeg meddele et talende Exempel 
paa, hvor vanskeligt eller rettere sagt umuligt det er, i 
det mindste for en Dansk, at røre ved en Hypothese af 
Munch, uden, som sagt, at paadrage sig Beskyldning for 
Fornemhed mod ham, og hvad der (jsom han troer) selv¬ 
følgelig er det samme, mod det norske Folk. 

Den norske Hypothese om Danernes Herkomst fra 
Norge, blev (saa siges der) „ignoreret* 6 eller heftig be¬ 
stridt af de Danske. Det var naturligvis af Fornemhed 
og Ringeagt for Norge. Men nu oplyste Munch selv 
senere, at Danerne dog rettere vare Goter, og altsaa ikke 
komne fra Norge, men fra Gotaland. Dette, der aaben- 
bart i Hovedsagen stemmede langt mere overens med de 
naturlige og sandsynlige Forhold, paaberaabte jeg mig som 
en „Indrømmelse 66 , Munch havde gjort de danske Tvivl, 
og i hvert Tilfælde som en Retfærdiggjørelse for de danske 
Oldforskere, da Munch efter dette dog ikke længere med 
Billighed kunde bebreide de Danske, at de havde vægret 
sig ved at antage en Hypothese om Danernes Indvandring 
fra Norge af, som han nu selv var bleven nødsaget 
til at opgive som urigtig. Herimod, skulde man troe, at 
der ikke lod sig indvende Noget. Men til min store For¬ 
undring seer jeg af Munchs And. Stridsskr. S. 9, at en 
Sten er lettet fra mit Hjerte derved, at han „har fri¬ 
taget de Danske for den Skam at have havt 
noget Yderligere med Norge at skaffe, men 
ladet dem komme over Gotaland. Ligger ikke 
heri (vedbliver Munch) en vis Modbydelighed ved 
den blotte Tanke om, at Danmark i den graa 
Oldtid skulde have staaet i noget andet For¬ 
hold til Norge, end et overlegent? Og er ikke 

dette atter en Yttring af den samme Fornem- 
heds Følelse med Hensyn til Norge, der be- 
sjæler det danske Folk i Almindelighed, og 
som der i det mindste skal mange Menneske¬ 
aldre til at udrydde!!!** 

Følgelig, hvad enten man her i Danmark „ignore- 
rer“, bestrider eller endog uden Modbemærkning citerer 
Munchs Hypotheser, bliver dog Resultatet eet: fornemme 
ere vi, og fornemme blive vi. Man maa derfor virkelig 
lære at finde sig i en Skjæbne, der ikke synes at kunne 
undgaaes paa nogen anden Maade, end ved ubetinget at 
underskrive alle Munchs Paastande, baade dem, han for 
Øieblikket antager for rigtige, og dem han engang for¬ 
hen har antaget, men som han senere har forladt — en 
Stilling, der dog neppe længe vilde blive holdbar, efter¬ 
som det nysnævnte Tilfælde ingenlunde er det eneste, i 
hvilket Munch har skiftet Mening. Et norsk Blad (Chri- 
stianiaposten), i hvilket Daa atter kraftig har talt de 
Danskes Sag mod Munch, oplyser saaledes (i Nr. 382): 
at Munch „i to Aar har havt tre forskjellige Me¬ 
ninger om Tiden, da Goterne bleve forjagede, 
men man veed ikke, hvilken af dem er den sid¬ 
ste og rigtigste cc . 

Imidlertid lader det dog til, efter Munchs nye Strids¬ 
skrift, at der gives en eneste Udvei til Oprettelsen af en 
foreløbig og taalelig Forstaaelse, en Slags literair Vaa- 
benstilstand, mellem Prof. Munch (det norske Folk) paa 
den ene Side, og de danske Forfattere, Politikere, „Skan- 
dinavister“ etc. paa den anden. Munch fremlægger selv 
Forslaget, idet han indbyder mig til som Repræsentant 
for Danmark at undertegne en Act, ifølge hvilken jeg 
paa mine Collegaers og Landsmænds Vegne forpligter 

mig til i Nutid og Fremtid af det danske Skriftsprog at 
besørge udryddet Benævnelserne „islandsk 44 og „old¬ 
nordisk 46 , som hidtil især i Danmark, til Norges For- 
kleinelse, have været brugte for det Sprog og den Litera^ 
tur, der alene bør kaldes „oldnorsk 44 eller „siethen 
norsk 44 . 

Men hvor smigrende del end maatte være for mig 
at vorde udseet til som Danmarks Repræsentant at un¬ 
dertegne en Convention, der vilde gjøre Ende paa en 
ulykkelig Pennekrig, og som ved at forsone de hidtil 
mod hinanden kæmpende Brødre og Slægtninger (efter 
Munchs Mening) vistnok vilde være af gjennemgribende 
Vigtighed for Skandinaviens Fortid, Nutid og Fremtid, 
tør jeg dog ikke følge dette fristende Kald. For det 
Første er jeg ikke i Besiddelse af nogen Fuldmagt, og 
jeg veed ikke engang ret, hvorledes en saadan skulde 
være at opnaae; jeg er ikke saa heldig som Munch, der 
allerede forlængst er identificeret med det norske Folk. 
Desuden nærer jeg grundet Frygt for, at Conventionen, 
som af Munch foreslaaet, i sine nærmere Bestemmelser 
og i sin praktiske Gjennemførelse vilde møde store, ja 
uoverstigelige Vanskeligheder. Der kunde ikke alene op- 
staae en uhyggelig Strid om, hvorvidt man skulde vælge 
Benævnelsen „oldnorsk 44 eller siethen „norsk 44 , men 
endnu vanskeligere vilde det blive for mig at iværk¬ 
sætte Oprettelsen af et saa talrigt og saa velorganiseret 
literairt Gendarmeri, som der vilde udkræves til, overalt 
i Landet af Bøger og Aviser at udjage de „urigtige 44 
og „vildledende 44 Benævnelser „islandsk 44 og „old¬ 
nordisk 44 Sprog og Literatur, der naturligvis længe 
vilde forsøge paa at snige sig ind allevegne, for atter at 
agitere og om muligt forstyrre den foreløbige Rolighed i 

den nordiske Literatur, som efter saamegen Blækudgy¬ 
delse og med saamegen Møie var kommet istand. 

Endelig, selv om alt Dette kunde overvindes, maa 
jeg rent ud gjøre Munch opmærksom paa, at jeg ikke 
indseer, hvorfor de danske Forfattere og „Skandinavi¬ 
ster 44 skulde gaae ind paa Betingelser, der ere saa uret¬ 
færdige og haarde, som om de kunde være foreskrevne 
af en mægtig Feltherre efter den mest glimrende og mest 
afgjørende Seir. Munch siger jo rigtignok ogsaa ved 
dette Spørgsmaal: „vi have Ret 44 , de Danske „have 
Uret 44 (hans Skrift S. 46); men denne for Munch eien- 
dommelige Ligefremhed vil, efter det før Oplyste, neppe 
nogensinde mere som Bevismaade komme i Betragtning. 
Man behøver ikke engang at oprippe den hele „norrone 44 
Strid og drøfte hans mange, skjønt ofte høist ensidige 
Forsøg paa at bortforklare den gamle Benævnelse for 
det nordiske Sprog: „dansk Tunge 44 , for at Benævnelsen 
„old norsk 44 eller „norsk 44 kan blive den ene rigtige og 
raadende, navnlig saavel for det islandske Sprog og den 
islandske Literatur, som for det islandske Folk. Munch 
finder det nemlig (S. 45) ikke Umagen værdt yderligere 
at omtale, at jeg har henført den oldnordiske Literatur 
til tvende nordiske Folk, Islænderne og Normændene; 
næste Gang vil han formodenlig paastaae, at Benævnelsen 
„Island 44 ligeledes er „urigtig 44 og „vildledende 44 , og maa 
ombyttes til Ex. med Ny-Norge. Jeg vil desuden helst 
overlade Belysningen af Munchs Ensidigheder i denne 
Retning til dem, der, som min Modstander fuldkommen 
rigtig bemærker, „kj en de bedre til vore Oldskrifter 44 , 
end jeg gjør.*) 


*) Netop i disse Dage, seer jeg, at „en Islænder 11 (i det sidste 

Paa dette Sted vil det være nok at opstille en aldeles 
simpel og almenfattelig Følge af Munchs Paastand: at den 
islandske Literatur er norsk, fordi Sproget er 
norsk, hvilket jo rigtignok strax strider imod den Kjends- 
gjerning, at den amerikanske Literatur siden de nord¬ 
amerikanske Fristaters Adskillelse fra England kaldes 
amerikansk, men ikke engelsk, uagtet Sproget er Engelsk. 

Munch tilstaaer nemlig gjentagne Gange selv og 
senest i sit sidste Stridsskrift S. 37 Anm., at det nyere 
norske Skriftsprog er „dan skt“; altsaa er i Henhold til 
hans eget, nysnævnte Raisonnement: den hele nyere 
norske Literatur utvivlsom dansk, og det ikke 
alene den Literatur, der under Foreningen mellem Dan¬ 
mark og Norge var fælles for disse Riger, men ogsaa 
den Literatur, der er fremstaaet i Norge siden Norges Ad¬ 
skillelse fra Danmark og siden dets Gjenophøielse til et 
aldeles selvstændigt Kongerige. 

Efter al mulig Rillighed maatte følgelig Norge for 
Erhvervelsen af den islandske Literatur som „oldnorsk 
eller norsk“, ved den oftnævnte Convention opgive sin 
hele nyere norske Literatur til Danmark, og Munch 
maatte, som Vederlag for de Forpligtelser, der ere fore¬ 
lagte mig til Underskrift, undertegne en Gontra-Forplig- 
telse til for Fremtiden at besørge udryddet den „urig- 
tige“ og „vildledende“ Benævnelse „norsk“, der nu 
er saa almindelig anvendt i Norge om den derværende 
nyere (danske) Literatur og omdel der brugelige (dan¬ 
ske) Skriftsprog. Jeg vil ikke tale om, at han maatte 


Nummer (22—23) af „Tilskueren u ) allerede har i denne Hen¬ 
seende fyldestgørende tilrettevist Munch. Med Vedkommendes 
Tilladelse er Artiklen aftrykt her som et Tillæg. 

finde det i sin Orden, hvis man sagde, at det dog var 
meget besynderligt, at Munch som dansk Forfatter des¬ 
uagtet vedblev i danske Blade at skrive om andre danske 
Forfattere, som om disse vare Fremmede, der slet ikke 
havde noget Nærmere at gjøre med hans Fædrelands 
ihvorvel danske Literatur. 

, Men ligesom jeg antager, og vistnok ikke uden Grund, 
at det norske Folk vilde betakke sig for Erhvervelsen af 
den islandske Literatur som „oldnorsk 44 eller „norsk 44 , 
naar det for den maatte opgive hele sin nyere norske 
Literatur, som dansk, og ligesom jeg har den Mistanke, 
at det ikke længere vilde erkjende Munchs Identitet med 
sig, naar han gik hen og undertegnede en dertil sigtende 
Tractat (hvorved man i Literaturens Rige vilde blive udsat 
for en ny Udgave af de fra ifjor velbekjendte Vaaben- 
'stilstande paa Papiret), saaledes er jeg fuldkommen for¬ 
visset om, at det danske Folk ingensinde nu skulde ville 
begaae en saadan Uretfærdighed, som at kalde den nyere 
norske Literatur, der er fremstaaet efter Adskillelsen fra 
Danmark siethen dansk, fordi Sproget er dansk, over 
hvilket Normændene med al Grund vilde føle sig krænkede 
i samme Grad, som Islænderne nu ansee sig forurettede 
ved, at deres Literatur skal kaldes norsk. 

Under disse Omstændigheder kan jeg ikke Andet, 
end, i det mindste for mit Vedkommende, afvise Munchs 
Vaabenstilstandsforslag, idet jeg vedbliver at kalde den 
islandske Literatur: islandsk, uagtet den er skrevet 
i det Oldnorske eller Oldnordiske Sprog (hvilket forresten 
betegnende nok kan kaldes Islandsk, da det den Dag i 
Dag er det gængse Sprog paa Island), og den norske 
Literatur, baade den oldnorske og den ny-norske efter 
Aaret 1814, norsk Literatur, omendskjønt den ny-norske 

Literatur er skrevet paa Dansk, hvormed jeg endnu troer, 
at baade Islænderne og Normændene erholde, hvad der 
virkelig med Rette tilkommer dem, og idet jeg fremdeles 
agter at betjene mig af Udtrykket „oldnordisk 44 som 
det bedste Fællesnavn for den islandske og oldnorske 
Literatur, og som en Benævnelse, der tilmed har faaet 
Borgerret i Sproget. Det af Munch foreslaaede og nær¬ 
mest paa Sproget grundede Fællesnavn „oldnorsk 44 eller 
„norsk 44 vilde netop være „urigtig 44 og „vildledende 44 , for- 
saavidt som det vilde vække den Forestilling, atOldnorsk 
havde været et aldeles eget, fra det Olddanske og Old- 
svenske forskjelligt Sprog, medens det Oldnorske, som 
bekjendt, kun var en Mundart af det fælles Sprog, der i 
Oldtiden blev talt over hele Norden. 

Man kunde maaskee beklage, at en Pennekrig, som 
denne, skal vedblive at føres paa en Tid, hvor saamange 
andre Spørgsmaal af ulige større Vigtighed ere paa Bane. 
Men netop den kan dog maaskee bidrage til endelig en¬ 
gang ret at aabne Munchs endnu tvivlende Landsmænds 
Øine, saavel for de ugrundede Beskyldninger, hvormed 
Munch stadig overvælder danske Forfattere og det danske 
Folk, som for den smaalige Maade, hvorpaa Munch i det 
Hele vedbliver at misbruge sine udmærkede Evner og 
Kundskaber til at vække og nære de gjensidige Antipa- 
thier i Norden, der nn ellers, Gud være lovet, ere i god 
Gang med Dag for Dag at svinde bort. Allerede flere 
norske Blade, navnlig „Rigstidenden 44 og „Christiania- 
posten 44 , have paa det Bestemteste protesteret mod Munchs 
Bevisførelse og hele Færd i denne Sag, og den Tid kan 
maaskee endog være meget nær, da man i Norge ganske 
almindelig vil erkjende, at Munch i denne Retning ved 
at slaae nye Saar i den forældede Brodertvist i Norden, 

i Stedet for med sand broderlig Høisind at læge de 
gamle, kun har ydet sit Fædreland og sig selv en saare 
slet Tjeneste. Han vil da sikkert, i Stedet for at repræ¬ 
sentere det norske Folk (som han troer, han gjør endnu), 
blive ladt saa godt som ene med sine, for Island kræn¬ 
kende Paastande om Islands „norske" Literatur, og med 
sine formentlig uhyre vigtige, forhistoriske Opdagelser, 
som i videnskabelig Henseende kunne have Fortjeneste, 
men som intet Menneske med sund Fornuft vil, enten paa 
den ene eller den anden Maade, tillægge nogensomhelst 
Betydning ved Ordningen af Nordens fremtidige politiske 
Stilling. 

Inden jeg slutter denne nødvendige Retfærdiggjørelse, 
som jeg visselig kun ugjerne har nedskrevet mod en 
Mand, hvis mangesidige Fortjenester i andre Retninger 
forlængst have skaffet ham et anseet Navn, ogsaa udenfor 
Norge, udbeder jeg mig endnu Opmærksomhed for nogle 
Ord, der ere laante fra Etatsraad Molbechs Bedømmelse 
af Munehs skandinaviske Historie (i Historisk Tidsskrift 
1840 I., 506—507), og som ville vise, at en lignende Me¬ 
ning, som den, jeg her har fremsat om visse Puncter i 
Munehs historisk-politiske Færd, allerede for henved ti 
Aar siden har været hyldet og udtalt af Etatsr. Molbech. 
At jeg just vælger denne Forfatters Ord, skeer nærmest, 
fordi Munch selv i sit forrige Skrift har tillagt Molbechs 
Mening om det skandinaviske Spørgsmaal, særdeles Be¬ 
tydning. 

Munehs Skandinaviens Historie er (siger Molbech): 

„et Arbeide, som røber en kjæk og frisindet, men 
mere polemisk, end rolig, upartisk og gjennemskuende 
Aand i Nordens politiske Forhold — et Arbeide, der 
bærer Præg af, at Forfatteren af Skandinaviens Historie 
vel har gjort sig fri for danske, men ikke for norske 
Fordomme; og at denne Historie er bleven til under en 
overveiende og indskrænkende national Indflydelse — 
en Indflydelse af hin, sit Lands og sit Folks Fordele og 
Fortjenester overvurderende Patriotisme, der lettere kan 
forvanske, end forædle den ægte, med Humaniteten og 
den høiere Menneskeværdighed harmonerende Fædrelands¬ 
kærlighed; og denne møde vi saa ofte i det norske Folks 
Historie, at vi maa ønske, den ligesaa lidt der, som no¬ 
gensteds i det øvrige Norden , maatte svækkes eller for¬ 
andre sin Natur 44 . 

Hr. Munchs Afhandling, der er et Aftryk nf en i et 
norsk Dagblad indfort Artikel, er skreven som „Be¬ 
mærkninger ved J. J. A. Worsaaes Skrift, „om en for¬ 
historisk saakaldet ,,tydsk u Befolkning i Danmark. a 
Afhandlingen deler sig i 2 Dele, hvoraf den forste 
taler om den forhistoriske Tid i Danmark, men den 
anden er foranlediget ved nogle Yttringer af Worsaae 
om den formentlige Uret, Muncli skulde have gjort 
sig skyldig i mod Islænderne, med Hensyn til deres 
Andeel i Nordens gamle Sprog og Literatur. 

Den forste Deel af dette Munchs Skrift, der, i 
Forbigaaende sagt, forekommer mig at levere det 
bedste indirecte Beviis for Skandinavismens historiske 
Berettigelse, som en Skandinavist kan onske sig, 
skal jeg ikke indlade mig paa at omtale, omend- 
skjondt den vistnok, kan trænge til adskillige Be¬ 
mærkninger. Derimod skaf jeg med nogle Ord om¬ 
tale de Paastande, Hr. M. har opstillet som Ovinfes- 
sentsen af den sidste Deel, og som lyde saaledes: 

1. Benævnelsen Islandsk om det i Norge og paa 
Island i Middelalderen brugelige Sprog med til¬ 
horende Literatur er aldeles urigtig og utilborlig; 

2. Benævnelsen Oldnordisk om samme Sprog og 

Literatur, naar deri ikke ogsaa oldsvensk og okl- 

3 

dansk Literatur indbefattes *), er ligeledes urigtig 
og utilbørlig; 

3. Den ene rigtige Benævnelse for samme Sprog 
og Literatur er Old norsk eller sietben Nor sk* 
Uagtet nemlig Hr. Munch alene stiller sin Opfor¬ 
dring til at gjendrive disse Sætninger til Hr. Worsaae 
og de danske Skandinavister, men med sin sædvan¬ 
lige Ringeagt for alt 5 hvad der er islandsk, har an- 
seet Sagen som Islænderne aldeles uvedkommende, 
og uagtet jeg hverken er Worsaae eller dansk, ja 
ikke engang horer til „Nordens tredelte Stamme, a 
men derimod er en Islænder, troer jeg dog ikke at 
burde tie ganske stille til de opstillede Paastande. 

Det er ikke den forste Gang at Hr. Munch ud¬ 
taler de Anskuelser, som han nu har fremsat i deres 
fulde Skarphed, og det kunde derfor vistnok undre 
Mange_, at ingen Islænder tidligere har taget til Gjen- 
mæle derimod. Men, hvis jeg kan slutte fra mig 
selv, saa have mine Landsmænd ikke anseet Sagen 
for farlig, og desuden havt andre Grunde til at lade 
den ligge uberort fra deres Side. Det er bekjendt, 
hvor meget Islænderne holde af deres Modersmaal, 
og det er da ganske naturligt, at de med Glæde og 
Interesse folge de ivrige og heldige Bestræbelser, 
som adskillige Nordmænd, med P. A. Munch blandt 
de Forreste, i den senere Tid have gjort, for at vække 
Interesse for og udbrede Kundskab til dette Sprog. 
Det er ogsaa ganske naturligt, at Islænderne, ifolge 


*) Delte hænger sammen med Hr. Munchs Paasland: al det 
oldnordiske Sprog med tilhørende Lileratur aldeles ikke 
har det Ringeste med Danmark og Sverrig al bestille. 

deres hele Stilling, maa sympathisere med Nordmæn- 
dene forsaavidt de soge at vinde for deres Forfædre 
den Anerkjendelse af deres videnskabelige Bedrift, 
som man ikke tidligere noksom har skjænket dem. 
Under saadanne Omstændigheder maa man være var¬ 
som med at angribe en enkelt Mand, om han end i 
sin Varme for Sagen gaaer for vidt, da man ellers 
let kan mistænkes for at stride mod det Retfærdige 
i Sagen, og man maa derfor heller vente med Taal- 
modighed og haabe paa, at saadanne Udskeielser 
med Tiden ville bortfalde, naar det Maal, hvorfor 
der er kjæmpet, er naaet. 

Enhver Taalmodighed maa imidlertid have sin 
Grændse. Det er nu blevet klart, at enten har Hr. 
Munch aldrig havt den Hensigt at vinde for Nord- 
mændene en retmæssig Plads i den oldnordiske 
Literatur og Sprog, eller at han i det Mindste nu er 
kommet paa det Punkt, at der for det Forste intet 
Haab mere kan være om, at han kommer til Sand¬ 
hedens Erkjendelse, thi han raser nu saaledes mod 
alt hvad der er islandsk, at han med intet Ringere 
vil lade signoie, end at Islands Navn aldeles udslet¬ 
tes af Historien, hvor der tales om Nordens gamle 
Sprog med tilhorende Literatur. Og det er derfor 
at jeg, af Frygt for at hans literaire Navn og unægte- 
lige Fortjenester af det oldnordiske Sprog kunde for¬ 
lede flere af hans Landsmænd til at troe paa hans 
Autoritet i dette Emne, har anseet det for nodven- 
digt, at vise den fuldkomne Tank eforvirring, som 
ligger til Grund for hans ovenanforte Paastande. 

Det er en almindelig, i Sagens Natur grundet 
Erfaring, at en Mand, som lader Lidenskaben styre 




36 


sin Pen, næsten aldrig kan bevare den logiske Form 

i sin Fremstilling, om han end ellers kan tænke klart 

og skarpsindigt. Det er derfor intet Under, at Hr. 

•• 

Munch, her i denne Opsats, ikke alene hvert Oieblik 
synder imod de simpleste Regler for en gyldig Slut¬ 
ning, men ogsaa har saaledes forvildet sig i Frem¬ 
stillingen, at det er umuligt at finde hans Tankegang. 
Jeg skal derfor ikke folge denne, og maa alene sim¬ 
pelt hen holde mig til hans Paastande, og er det da 
nodvendigt, naar man ikke skal gjore sig skyldig i 
Hr. Munchs Tankeforvirringer, at behandle Paastan- 
dene særskilt med Hensyn til Sproget og med Hen¬ 
syn til Literaturen. 

Jeg skal nu forst omtale Sproget. 

Hr. Mtinch har selv i den forste Deel af sin Af¬ 
handling vedkjendt sig den Anskuelse, at de egent¬ 
lige Daner, som han antager at have erobret Danmark 
fra en gothisk-tydsk Folkestamme, horte tilden nor¬ 
diske Folkestamme (i Modsætning til den tydske eller 
den tydsk-gothiske), at det Sprog, som disse Erobrere 
talede, allerede ved Slutningen af Gorm den Gamles 
Tider var trængt igjennem til at blive et almindeligt 
Folkesprog i Danmark, at dette Sprog var en over- 
maade reen Mundart, og at Ordet donsk tung a op¬ 
stod som Betegnelse for nordiske Mundarter i Al¬ 
mindelighed. Jeg tager det til Indtægt, som Hr. Munch 
her har indrømmet, overeenstemmende med hvad alle 
Andre, der kjende noget til Forholdene, antage, at 
der ved Slutningen af Gorm den Gamles Tider taltes 
et Fællessprog over hele Norden, og at dette Sprog 
kaldtes donsk tunga. Jeg tilfoier den Sætning, 
som Hr. Munch ikke vil vove at rokke ved, at dette 

Forhold vedblev i nogle Aarhundreder, navnligen 
frem over den Tid, da den oldnordiske Literatur stod 
i sin fuldeste Flor. Der ere Beviser derfor i Over- 
flodighed. Saaledes hedder det f. Ex. i Islændernes 
Lovbog grågås arfaj). 6. kap. „Norske og danske og 
svenske Mænd skulle her (i Island) tage Arv efter 
Beslægtede i 6 Led og nærmere Beslægtede. Men 
Mænd, som tale et andet Sprog, end det danske &c.“, 
hvorfor dette Sprog i det samme Capitel kaldes vår 
tunga (d. e. Islændernes Sprog). Nu sporger jeg 
Hr. Muncli: Have vi ikke her en fuldkommen histo¬ 
risk berettiget Benævnelse for det Sprog, som den¬ 
gang var fælles for Norden, og hvori saavel den 
nævnte grågås, som de ovrige islandske og norske 
Boger fra den Tid ere skrevne; thi Hr. Munch vil 
dog vel aldrig nægte, at naar dette er en fælles 
Benævnelse for alle nordiske Mundarter, kan det 
bruges om hver enkelt af dem, f. Ex. Islandsk eller 
Oldnorsk. Skal man da ikke kalde det fælles Sprog 
Dansk? Det vil nu Hr. Munch vel ikke, og hvorfor? 
Fordi det skal hedde Oldnorsk eller siethen Norsk. 
Og hvilket er nu Hr. Munehs Beviis herfor? Fordi, 
siger han, Ordet norsk er traadt istedenfor det gamle 
Ord norrænn, og fordi, siger han endvidere, Ordet 
norrænn aldrig nogensinde forekommer som et 
fælles Begreb for det, der tilhorer hele Norden, men 
alene om det, der tilhorer Norge, derfor skal Norsk 
bruges om hele Nordens Fællessprog. Er det ikke 
næsten utroligt, at Hr. Munch kan opstille en saa- 
dan Sætning, eller rettere sagt, at han troer at kunne 
slippe igjennem med den for noget fornuftigt Men¬ 
neskes Domstol, for derpaa at bygge et andet Blend- 

værk (hvorom nedenfor)? Vil ikke Enhver indrøm¬ 
me, at ere disse Præmisser rigtige, saa kan man ikke 
bruge „Norsk“ om Nordens gamle Fællessprog ? Men 
jeg vil hjælpe paa Hr. Munch, alt hvad jeg kan, og 
bevise at Benævnelsen nor roen tunga virkelig har 
den samme historiske Berettigelse som donsktunga. 
Det er ingen Tvivl underkastet, at norroent er et 
Tillægsord, dannet af norb, og betyder: det, der til¬ 
horer Norden, det, der er fra Norden, nordligt. Men 
det er ogsaa ligesaa vist, baade ifolge den alminde¬ 
lige Tænknings og Sprogenes Love, at ligesom nor- 
roent maa kunne bruges om alt, hvad der tilhorer 
Norge, i Modsætning til det ovrige Norden, fordi 
Norge er og har været det nordligste Rige, saaledes 
kan ogsaa nor roent bruges om den sproglige og 
sædelige Eenhed, som vi kalde Norden, i Modsæt¬ 
ning til sydligere Eenheder. At nu denne sidste 
Brugj der allerede folger af Sprogets Natur, om saa 
intet skriftligt Beviis derfor havdes, virkelig har 
fundet Sted, er let at bevise. Ja! det er endog umu¬ 
ligt at anfore nogen anden fælles Benævnelse for 
Norden, end norrcen t, med Undtagelse af at d o n s k 
tunga gaaer jevnsides med norrcen tunga. Alt 
det samme gjælder om Ordet norSmenn, at det 
bruges om Norges Indbyggere (ogsaa Noregsmenn) 
i Modsætning til Nordens ovrige Indvaanere, og om 
alle Nordens Indbyggere i Forhold til sydligere Na¬ 
tioner. At Ordene norroent og Nor&menn oftere 
bruges i den førstnævnte, end i den sidstnævnte Be¬ 
tydning, er ligefrem en Folge af at der oftest tales 
om Nordens egne Forhold. Det grændser virkelig 
nær til det Latterlige, at ville paastaae, at der paa 

alle de Steder, hvornorroent og Norbmenn mod¬ 
sættes sydlige Forhold og sydlige Nationer, alene 
skulde være sigtet til Norge og dets Indbyggere. 
Jeg vil her blot anfore nogle Exempler. Naar saa- 
ledes i de af Hr. Munch selv af det islandske itinc- 
rarium citerede Steder hedder: Agiosophia ... er 
Norbmenn (Hr. Munch glemmer kalia) Ægisif, 
eller Apulia, bat kalia Normmenn Pulsland, 
da mener han, at disse Navne alene tilhorte norske 
Mænd, men sporger dog meget naivt, om ikke den 
Islænder, der skrev Bogen, her, under Benævnelsen 
norfemenn, har indbefattet Islænderne. Jeg svarer 
jo! baade Islændere og Danske og Svenske og alle 
ovrige Nordens Indvaanere. Kan Hr. Munch nægte, 
at de nævnte Folk kaldte Agiosophia Ægisif og 
Apulia Pulsland? Er det ikke derimod vist, at de 
kaldte dem saa, da de talte det samme Sprog, som 
Norges Beboere? Hvorledes kan nu Hr. Munch nægte, 
at i disse og alle lignende Tilfælde, Norbmenn 
betyder Nordens Beboere, dem, der tale det fælles 
nordiske Sprog, uden ved den crasseste petitio prin - 
cipii. Dette Sted vilde afgive et endnu eclatantere 
BeviiSj naar dette itinerarium , som Hr. Munch lader 
forstaa, kunde være forfattet i Norge, da Nordman¬ 
den saaledes selv havde sagt, at Norftmenn (ikke 
ver (vi) norbmenn) kaldte Navnene saaledes. Men 
der er rigtignok ikke nogen Mulighed for at antage 
denne Hypothese, hvilket heller ingenlunde behoves. 
Men maaskee kan denne Beviismaade, skjondt vist¬ 
nok antagelig for Andre, ikke være tilstrækkelig for 
Hr. Munchs Norskhed. Jeg vil derfor anfore et an¬ 
det Sted af det samme itinerarium . Det lyder saa- 

ledes: J>ar koma leifcir saman J) eirra manna, 
er f ar a of Mundiofj a 11 sub r: F r ak kar , F le- 
mingjar, Valir, Englar, Saxar, Norhnenn. 
(Her modes de Mænds Veie, der reise syd over Al¬ 
perne: Frankers, Flæmingers, Gallers, Anglers, Sax¬ 
ers og nordiske Mænds.) Er det muligt at benægte, 
at her med Nordmænd menes „de nordiske Folk a ? 
Om Sproget hedder det i det „sogubrot u , som findes 
trykt i Fornmannasogur XI: Tungan kom meb 
]) e i m norSr h i g a t, er ver k o 11 u m norræn u, 
ok gekk su tunga um S ax 1 and, Danmork 
og S vi})j 6b, Noreg og nokkurn h 1 uta Eng¬ 
lands. (De forte med sig her til Korden (her nord 
paa) Sproget, som vi kalde „norræna u , og gik det 
over Saxland, Danmark, Sverrig, samt Norge og en 
Deel af England*). 

Jeg troer saaledes at have fuldkommen beviist, 
at norræn tunga har en ligegod historisk Beret¬ 
tigelse med donsk tunga. Men naar man nu vi¬ 
dere sporger, hvilken af disse Benævnelser man skal 
gjore anvendelig i det nuværende dansk-iiQrske Sprog 
om Nordens gamle Fællessprog, da mener jeg, at 
„dansk Sprog a eller „Dansk u langt er at foretrække 
for „norsk Sprog u eller „Norske **) Der var nemlig 
ganske særegen Aarsag til Brugen af Ordet dansk 


v ) Jeg har oversat Stedet lige efter Ordene, da der synes 
mig al ligge deri Forfatterens Forestilling om Sprogets 
Gang. 

t4 Oldnorsk” eller u 01ddansk”, kan jeg umulig indrtjmme 
nogen Berettigelse, da de hver for sig ikke vare noget 
selvstændigt Sprog, men ikkun Mundarter af samme 
Sprog, ifald man iovrigt egentlig kan tale om en For- 
skjel mellem Rigerne i saa Henseende. 

Tunge, som intet liar med det Sproglige at gjore, 
og derfor kunde bruges af den Grund, om end Spro¬ 
get er forandret. Naar man derimod vil sætte Norsk 
istedetfor norroen tunga, da gjor man Vold paa 
Sproget, fordi „norsk 66 nu ikke mere har det „Nord¬ 
lige 66 i Begrebet („nordisk 66 er traadt istedet derfor), 
som nor roe nt havde i gamle Dage. Men jeg vil 
hverken have Dansk eller Norsk brugt om Nordens 
gamle Fællessprog, thi disse Ord henlede Tanken 
umiddelbart paa det nuværende danske Sprog og det 
nuværende norske Almuesprog. 

Men, siger Hr. Muneh, det er just det, jeg vil 
have. Det norske Almuesprog er netop det samme 
Sprog som det oldnordiske, skjondt det noget er 
forandret. Er det Grunden, hvorfor da ikke langt 
heller bruge Benævnelsen Islandsk, da det nuvæ¬ 
rende islandske Sprog meget mere ligner det old¬ 
nordiske. Jeg maa nemlig underrette Hr. Muneh 
om, at enten kjender han intet til det nuværende 
islandske Sprog, eller han forstaaer ikke hvad der 
horer til at danne en Sprogforskjel, naar han ikke 
erkjender, at det nuværende islandske Sprog er det 
samme Sprog, som det, der findes i de bedste Haand- 
skrifter fra Sprogets bedste Periode; thi det kan 
dog vel Intet gjore, naar hele Sprogets Stamme og 
Bygning er den samme, at enkelte, men yderst faa, 
Stamord (der i Almindelighed leve i Afledninger), 
ere forsvundne, at enkelte (ogsaa yderst faa Lyd) 
have faaet en nuanceret Udtale (oe og y, å i enkelte 
Ord, og den korte Lyd foran r i Endelserne o. desl*), 
eller at Ortographien noget er bleven forandret. 
Ethvert andet Sprog har forandret sig meget mere 

i Tidens Længde, uden at det ophorer at være og blive 
kaldt for det samme Sprog. At enkelte Skribenter, 
navnlig Oversættere fra Dansk, have forvansket 
Sproget i deres Skrifter, beviser ligesaa lidt, naar 
andre Skrifter ved Siden deraf indeholde det renere 
Sprog, og Forvanskningerne ingen Indflydelse have 
paa Folkesproget. Jeg troer det er et practisk 
Kjendetegn paa, at et Sprog har forandret sin Cha- 
racteer og er overgaaet i et Stadium, hvor det ikke 
længer kan kaldes det samme Sprog, naar Bornene 
ikke længer forstaae det ældre Sprog. Men jeg kan 
forsikkre Hr. Munch om, at de islandske Born, saa- 
snart de iovrigt have lært at tale og fatte, omtrent 
ligesaa godt (fra Sprogets Side) forstaae en Saga 
eller et af Eddadigtene (hvor ikke det mythiske 
Indhold gjor det ufatteligt), som det daglige Sprog, 
deres Fædre og Modre tale. Jeg kan derfor aldeles 
ikke indromme, at Islandsk ikke skulde være et 
mere adæqvat Udtryk, end Dansk og Norsk, om 
hvilke begge Sprog det ikke i nogen Maade gjælder, 
uagtet de mange oldnordiske Stammer og de old¬ 
nordiske Tvelyd, som endnu findes i det nuværende 
norske Almuesprog. Jeg troer saaledes, at Braadden 
af den Vittighed, som Hr. Munch har provet paa 
at frembringe, ved at sporge: om den Deel af en 
bekjendt Vise, som Harald Sigurbarson digtede, var 
Norsk, og den Deel af samme Vise., som en Islæn¬ 
der digtede til, var islandsk, ene og alene træffer 
Hr. Munch selv. Hele Visen var digtet i et Sprog, 
som for den Tid kan kaldes oldnordisk, og vil Hr. 
Munch ikke have denne Benævnelse, saa kan han 
sporge den forste den bedste norske Bonde om Ind- 

holdet, og jeg er vis paa, Bonden troer at hore Latin; 
kommer han derimod til en islandsk Bonde, vil han 
nok faae Meningen at vide. Nu sporger jeg Hr. 
Munch: om det er Norsk eller Islandsk, naar det 
ikke maa hedde Oldnordisk? I alt Fald vil Hr. Munch 
og de Nordmænd, som maatte hylde hans Anskuel¬ 
ser, ikke fortænke os Islændere i, at vi paa vora 
tun gu (vort Sprog) vedblive at kalde det oldnor¬ 
diske Sprog vora tungu eller vort mål; ja end 
ikke om vi kalde det islenzka; thi om end Islæn¬ 
derne, medens deres Sprog var et fælles 
Sprog for hele Nor den, ikke kaldte det saaledes, 
maa det udledes af en aldeles naturlig Beskedenhed, 
som Hr. Munch vilde have betydeligt godt af at 
have nogen Forestilling om. Men at Islænderne nu, 
da de ere de Eneste, som tale Sproget,, kalde det 
Islandsk, vil vel Ingen kalde nogen Ubeskedenhed. 

Dog, vi ville ikke paanode Nogen at kalde 
Nordens gamle Fællessprog Islandsk; thi vi kunne 
meget godt forestille os, at de nordiske Nationer, 
som engang talte samme Sprog, og erkjende dets 
store Skjonhed og Fortrin, ikke kunne lide, at det 
benævnes efter nogen enkelt Deel af Norden, men 
derimod betegnes ved et Fællesnavn. At nu Ordet 
t4 01dnordisk” er passende til dette Fællesnavn, 
synes mig afgjort. Man kalder nemlig Stammen, 
som talte Sproget i Fællesskab, den nordiske Stam¬ 
me, og hvad er da naturligere, end at man anvender 
samme Navn paa dens Sprog, dog med den For- 
skjel, at der, da Stammen er den samme, men 
Sproget forandret, sættes Noget til, for at betegne 
den tidligere Tid. Man maa da vistnok foretrække 

„Oldnordisk” for u Fornnordisk”, fordi det forste har 
vundet Borgerret i Sproget. 

Jeg kaa her ikke forbigaae en ligesaa original 
som splinterny Paastand af Hr. Munch i denne hans 
Afhandling, som hænger sammen med hans Betragt¬ 
ning af det oldnordiske Sprog. Hr. Munch mener 
nemlig, at Ordene norrænt og norfcmabr, skjondt 
de efter hans Formening ikke bruges som en fælles 
Benævnelse for Nordisk og nordiske Mænd, dog have 
i særegne Tilfælde en udvidet Betydning, idet de 
ogsaa indbefatte Island, og anforer herfor 2 Citater. 
Seer nu Hr. Munch ikke^ naar det bliver ham ud¬ 
trykkelig sagt, at man for at fremfore et Beviis for 
denne Paastand, som ikke strider aldeles imod al¬ 
mindelig Logik og sund Menneskeforstand, maa 
kunne opvise et eller andet Sted, hvor noget is¬ 
landskt kaldes norrænt eller nogen Islænder norb- 
maftr i Modsætning til de ovrige Steder i 
Norden? Naar det islandske Sprog kaldes nor¬ 
rænt i Modsætning til Latin, da betyder det jo 
Intet andet, end at „norrænt” der betyder det nor¬ 
diske Fællessprog, og naar en Islænder kaldes 
norbmabr i Modsætning til en ikke nordisk Mand 
f. Ex. en Franskmand, saa beviser det Intet andet 
end at Islænder indbefattes under Begrebet nordisk 
Mand. Men hvorom handler nu det ene Sted, nem¬ 
lig det af Magnus Barfods Saga? Om en fransk 
Ridder, som optræder i England blandt Englændere, 
i Modsætning til hvilken en Islænder kaldes norfc- 
mabr. Det er saaledes klart, at norbmabr her er i 
sin sædvanlige almindelige Betydning. Men jeg kan 
derhos fortælle Hr. Munch en anden Ting. Fore- 





45 


stillingen om liele Norden som en social Eenhed 
træder paa mange Steder frem i den oldnordiske 
Literatur. Det er i saa Henseende characteristisk, 
at hvor der ikke er Tale om Modsætning mellem to 
Landes Befolkning, men om enkelte Mændj der 
komme i Berorelse med hinanden, benævnes de me¬ 
get sjeldent efter deres Land, men derimod efter 
Himmelegnen. Saaledes kaldes Svenskerne i Norge 
<; austmabr” (Mænd fra Osten); Svenske, Nordmænd 
og Danske, naar de vare i Island, England eller 
Skotland, <c austmenn” o. s. v. Kunde nu ikke i Ana¬ 
logi hermed Islænderen være kaldt nor&mabr?, 
saa at Stedet i alle Tilfælde Intet beviser, selv om 
det ikke var aldeles klart, at der tales om en Nor¬ 
dens Mand, i Modsætning til en anden Nationalitet. 

Lad os nu betragte det andet Exempel, som skal 
afgive Hovedargumentet. Hr Munch siger, at der i 
en islandsk Afskrift af Nicolas Erkebisps Saga, der 
efter al Rimelighed skal være forfattet i Norge(!), fore¬ 
komme de Ord: mustela, er vér Norfcmenn 
kalla hreysikbtt. Jeg kj ender desværre ikke den 
nævnte Afskrift. Men jeg vil sporge enhver Mand, der 
forstaaer det Mindste af islandsk eller oldnordisk Sprog, 
om ikke Hr. Munch maa have forfalsket dette Sted, 
hvilket da er meget ubehændig gjort, eller Stedet maa 
være aldeles corrupt, en fuldkommen tydelig Skrivfeil. 
Det er nemlig ingen Tvivl underkastet, at 1ste og 
3die Person i Nutidsformens Fleertal adskilles ved 
Endelserne-um og-a, og at saaledes af Verbet kalla 
(benævne) 1ste Person er kbllum, men 3die Person 
kalla. Nu maa da Enhver see, at det er umuligt 
andet, end at tc vér” (vi), som Subject, maa fordre 

1ste Person ^kollum 55 . Sætningen « c vér Norfcmenn 
kalla hreysikott 55 (paa Latin: nos Normanni vocant 
mustelam) er derfor aldeles gal. Detmaa enten hedde: 
ver Norbmenn kollum hreysikott, eller: ver kollum 
hreysikott, eller: Norfcmgnn kalla hreysikott. Men 
hvad er da en naturligere Maade til at forklare sig 
Feilskriften paa, naar inan antager Hr. Munchs Gjæt- 
ning om Haandskriftets norske Oprindelse, end den, 
at hvad enten der i den norske Codex har staaet 
c; vér Norbmenn kollum”, eller blot (( vér kollum’ 5 , saa 
har den islandske Afskriver, efterat have skrevet 
C£ vér”, tænkt paa at Ordet Jireysikottur 15 virkelig var 
et nyt Ord for Islænderne, og derfor har seet, at 
han ikke kunde sige iC vér kollum 5 ’, men maatte for¬ 
andre u vér kollum 55 til 55 norbmenn kalla 55 , og saa 
glemt at strege ud «vér’\ *) Det er saaledes en sand 
Skjæbnens Tilskikkelse, at vi imod Hr. Munch — 
imod andre end Forvildede behoves det sandelig 
ikke — i denne Skrivfeil have et haandgribeligt Be- 
viis for at Islænderne ikke indbefattes under den 
specielle Betydning af Nordmænd (NoregsmennL 
om man end ikke dertil skulde finde det nok, at Is- 
lendingar omtales paa utallige Steder i Modsætning 
til andre Nordboere, end Norges Indbyggere. Jeg 
vil raade Hr. Munch, naar han næste Gang vil bygge 
en ny Theori paa en Skrivfeil, at speculere lidt 
bedre derpaa. 

Jeg skal nu gaae over til at omtale Hr. Munchs 
Paastande, forsaavidt de vedkomme den oldnordiske 


') (Hr. Munch! skulde der virkelig ikke findes nogle smaae l 

Punkler — det sædvanlige Udsletlelsestegn — under ver?) 1 


J 

Literatur, og kan her fatte mig desto kortere, som 
alt det Forkeerte, Hr. Munch har sagt om Sproget, 
ogsaa passer paa Literaturen, forsaavidt Literaturen 
i Almindelighed benævnes efter Sproget. Det er saa- 
ledes aldeles klart, at naar man kalder Nordens 
gamle Fællessprog Oldnordisk, saa maa man ogsaa 
kalde den Literatur, der er skreven i dette Sprog, 
oldnordisk Literatur, i Modsætning til alle andre 
Sprogs Literaturer, den græske, den latinske, den 
angelsaxiske, for ikke at tale om de nyere Sprog 
og disses Literaturer. Det gjor her nu intet til 
Sagen, at der haves faa og mindre betydelige Mo¬ 
numenter fra Danmark og Sverig, medens Sproget 
var i fuldkomment Fællesskab; thi hvem vil kalde 
den nye danske Literatur kjobenhavnsk, eller den 
nye norske christianiensisk, fordi de fleste danske 
* Boger udkomme i Kjobenhavn, og de fleste norske 
i Christiania? Man maatte conseqvent ikke tale om 
dansk Literatur, saalænge der ikke udgives Boger 
paa Sprogo, eller om norsk Literatur, saalænge ikke 
en entreprenant Nordmand anlægger et Bogtrykkeri 
paa Gausta, naar det skulde gjores til en Betingelse 
for en fælles Benævnelse af Literaturen, at ingen 
Deel af Sproggebetet havde undladt at give sit Bi¬ 
drag til den. Paa den anden Side er det lige saa 
vist, at man kan tale om flere Literaturer paa det 
/ samme Sproggebet, vel ikke fordi der finder nogen 
Dialectforskjel Sted, thi dette berettiger neppe til 
nogen Adskillelse af Literaturen, men derimod naar 
der paa Grund af forskjellige politiske Forhold, eller 
andre Forskjelligheder udenfor det Sproglige, danner 
sig en forskjellig Aand i to Steders Literatur. Dog 

fordres naturligviis til saadan Skjelnen, at de mod¬ 
sættes hinanden, og ikke fremmede Sprogs Literatur. 
Uagtet man saaledes nu maaskee undertiden under 
dansk Literatur medtager hvad der skrives paa Dansk 
i Norge, naar denne Literatur bringes i Modsætning 
til den tydske, saa finder jeg det aldeles naturligt, 
og veed ikke heller bedre, end at det er en daglig 
Sprogbrug, at tale om den nuværende norske Lite¬ 
ratur i Modsætning til den danske. Jeg er vis paa, 
Hr. Munch vilde finde det underligt, om jeg sagde, 
at hans Afhandling, som jeg nu skriver om, var en 
dansk Afhandling om det skandinaviske Sporgsmaal, 
særskilt aftrykt af et dansk Tidsskrift, og han vil 
dog vel ikke fremfore nogen historisk Tvivl om, at 
det Sprog han skriver, stammer fra Danmark. Kan 
man nu ikke, overeensstemmende hermed, ved Siden 
af, at man indbefatter baade de norske og de is¬ 
landske literaire Mindesmærker under Fællesbenæv¬ 
nelsen oldnordisk Literatur, dog tale om norsk og 
om islandsk Literatur i Modsætning til hinanden, 
skjondt Norge og Island, medens Island endnu var 
Republik, vare i social og politisk Henseende inder¬ 
ligt knyttede til hinanden, og Island oprindelig har 
faaet sine Beboere saa at sige alene fra Norge?”) 


*) Hr. Munch rober her en rorunderlig historisk Uvidenhed, 
naar han troer, at Island er en Colonic fra Norge, paa 
samme Maade, som de nordamerikanske Colonier fra 
England eller vel endog SI. Barthelemy fra Sverig!! Er 
da Norge efter Hr. Munchs egen Theori om Folkevan¬ 
dringen her i Norden en Coloni fra Finland, og Danmark 
en Coloni fra Sverig? Hvis en saadan Anskuelse, med 
flere af de munchske Thcorier om Island, nogensinde 
kunde have vundet Tiltro i Norge, da have Islænderne 

Eller vil maaskee Hr. M. nægte, at hvad der er 
skrevet originalt i hiin Tid i Norge og Island, hvert 
for sig ikke har sit eiendommelige Præg* Naar Hr. 
M. siger, at ligesom den amerikanske Literatur op- 
gaaer i den engelske, saaledes maa den islandske 
gaae op i den norske, da er det ikke godt at see, 
hvilken forvirret Tanke der har frembragt denne 
Sammenligning. Staaer ikke den engelske Literatur 
til den amerikansk-engelske i et omvendt Forhold 
af det, som finder Sted mellem den gamle norske 
og den gamle islandske? Eller skal alt det, som af 
den amerikanske Literatur udkommer paa Fransk 
eller Tydsk, ogsaa henregnes til den engelske Lite¬ 
ratur? Det er her aldeles ikke Stedet til at anstille 
nogen Sammenligning imellem den islandske og 
norske Local-Literatur, eller til at gjendrive de ube- 
foiede og ubevislige Yttringer, Hr. Munch har brugt 
derom. Jeg haaber dette Punct inden kort Tid vil 
blive fuldkomment oplyst af den dertil mest compe- 
tente Mand. Men to Bemærkninger maa jeg gjore. 
Den forste er, at jeg erkjender fuldkommen den 
Betydning, den i Norge forfattede Deel maa indrom¬ 
mes at have, navnligen Kongespeilet (Konungs 
skuggsjå) og de gamle norske Love. Men saalænge 
hele den historiske Literatur maa henregnes til den 
islandske Deel, bliver denne den langt overveiende. 
At de norske Kongesagaer skulde henregnes til 
Norge, fordi Islænderne der have hentet deres Kund¬ 
skab om Begivenhederne, i hvilke dog Islændere 
næsten altid paa en eller anden Maade have været 

vistnok ingen synderlig Aarsag til at fortryde, at Nord- 

mændene svigtede dem 1814. 

indviklede, vilde næsten være omtrent det samme, 
som at tillægge Ægypterne Fortjenesten for Hero- 
dots Optegnelser om Ægypterne. Den anden Be¬ 
mærkning er, om Sproget i den, i saa mange Hen¬ 
seender mærkværdige Bog Kongespeilet. Jeg nægter 
den Mand aldeles noget sundt Begreb om Stil (i 
hvilken Betydning dette Ord end tages), eller be¬ 
skylder ham for aabenbar Partiskhed, som kan faae 
det over sine Læber eller nedskrive, at Kongespeilet 
i Stilens Elegants langt overgaaer alt, hvad der den¬ 
gang blev skrevet paa Islandsk. Jeg kunde have 
tilgivet Hr. Munch, at han i sin uendelige Norskhed 
finder Kongespeilet et storre Særsyn i den hele da¬ 
værende europæiske Litera tur end Snorra i sit Slags, 
og de islandske Localsagaer i sit Slags, men den 
Synd imod mit Modersmaal kan jeg virkelig ikke 
tilgive ham, at han vover at kalde den Svulst, den 
opskruede Affectation og (ivrige Flitterstads, som 
vansirer hele det for Sprogforskeren righoldige Sprog 
i den, ogsaa i denne Henseende mærkværdige Bog, 
for den hoieste Elegants i Stilen, ved Siden af den 
ædle Simpelhed og virkelige Skjonhed, der er 
udbredt over Sproget i Snorra og de fleste islandske 
Sagaer fra hiin Tid. 

Hr. Munch klager over at det viser Mangel paa 
Brodersind hos Skandinavisterne, at de ikke ville 
kalde Nordens gamle Sprog med tilhorende Literatur 
c .Norsk”. Jeg vil nu sporge Hr. Munch: Hvad viser * 
storst Brodersind imellem Brodre: enten, naar de 
betragte deres fælles Eiendom som fælles, eller naar 
den Ene tilegner sig ogsaa de Andres Eiendom ? og 
hvem er i det sidstnævnte Tilfælde den Skyldige? 

